**STAVLJANJE NA TRŽŠTE RH HRANE SA ZDRAVSTVENIM TVRDNJAMA**

**UVOD**

»Zdravstvena tvrdnja« jest svaka tvrdnja kojom se izjavljuje, sugerira ili navodi na zaključak da kategorija hrane, određena hrana ili sastojak hrane utječe na zdravlje ljudi.

Uvjeti označavanja, reklamiranja i prezentiranja hrane s prehrambenim ili zdravstvenim tvrdnjama propisani su u Pravilniku o prehrambenim i zdravstvenim tvrdnjama te se primjenjuju na sve oblike komercijalne komunikacije.

Ukoliko neki proizvod ima trgovački naziv, naziv marke proizvoda (»robna marka«) ili izmišljeni naziv koji se koristi prilikom označavanja, reklamiranja i prezentiranja hrane, a tumači se kao prehrambena i zdravstvena tvrdnja iste se može koristiti pod uvjetom da se uz takav naziv hrane navodi i prehrambena ili zdravstvena tvrdnja na koju on upućuje te da je tvrdnja sukladna odredbama ovoga Pravilnika.

Iznimno, hrana koja ima trgovački naziv ili naziv marke proizvoda (»robna marka«) koji su postojali i prije 1. siječnja 2005., a koji nisu usklađeni s ovim Pravilnikom, mogu se stavljati na tržište sve do 19. siječnja 2022., nakon čega se moraju uskladiti s odredbama ovoga Pravilnika.

Upućivanja na opće, nespecifične koristi hranjive tvari ili proizvoda za opće zdravlje ili dobrobit u vezi sa zdravljem, kao i korištenje općih nespecifičnih tvrdnji (npr. za zdravlje kostiju) dopušteno je samo ako je popraćeno specifičnom odobrenom zdravstvenom tvrdnjom ali mora postojati veza između opće i specifične odobrene tvrdnje. Takva odobrena tvrdnja bi trebala biti navedena u neposrednoj blizini opće nespecifične tvrdnje.

Zdravstvena tvrdnja mora se uvijek navoditi za hranjivu tvar, hranu ili kategoriju hrane za koju je odobrena a ne za proizvod koji sadrži istu.

Prilikom navođenja zdravstvene tvrdnje moraju se pružiti sljedeće informacije:

* Hranjiva vrijednost sukladno članku 7.
* Sukladno čl. 10. Stavak 3.
1. izjava kojom se ukazuje na važnost uravnotežene i raznovrsne prehrane i zdravog načina života,

b) količina hrane i način njezine konzumacije koji su potrebni za dobivanje korisnog učinka kakav se tvrdi da ta hrana ima,

c) tamo gdje je to primjenjivo, izjava za osobe koje bi trebale izbjegavati tu hranu,

d) odgovarajuće upozorenje za proizvode za koje postoji vjerojatnost da predstavljaju opasnost za zdravlje u slučaju pretjerane konzumacije

- ukoliko se navodi tvrdnja o smanjenje rizika od bolesti (članak 14.) pri označavanju, reklamiranju i prezentiranju hrane mora se navesti izjava koja navodi da bolest na koju se tvrdnja odnosi ima višestruke faktore rizika te da mijenjanje jednog od tih faktora rizika može, ali i ne mora imati koristan učinak.

**STAVLJANJE NA TRŽIŠTE**

**6a PODNOŠENJE OBAVIJESTI**

Radi učinkovitog monitoringa hrane na kojoj su navedene zdravstvene tvrdnje koje su u skladu s Prilogom II. Pravilnika o prehrambenim i zdravstvenim tvrdnjama, subjekt u poslovanju s hranom, prilikom prvog stavljanja takve hrane na tržište Republike Hrvatske, mora o tome obavijestiti Ministarstvo.

Obavijest o stavljanju hrane sa zdravstvenom tvrdnjom na tržište Republike Hrvatske dostavlja se na mail dodaci.prehrani@miz.hr te u privitku trebaju dostaviti:

- ispunjen OBRAZAC-ZT-1

- tekst koji označava proizvod na hrvatskom jeziku,

- idejno rješenje ambalaže,

- presliku uplatnice za pokrivanje troškova monitoringa

UPLATA TROŠKOVA MONITORINGA:

Primatelj : *DRŽAVNI PRORAČUN*

Svrha uplate: *Troškovi monitoringa* ***naziv proizvoda*** (obavezno navesti)

Broj žiro-računa: 1001005 – 1863000160

Model: 62

Poziv na broj: 7005-47107-100935

Iznos: 500,00 kn

**Podnošenje obavijesti iz stavka 1. ovoga članka, kao i izdavanje potvrda o zaprimljenoj obavijesti, obavlja se isključivo elektroničkim putem.**

Ukoliko je dostavljena obavijest potpuna na mail će biti dostavljena potvrda o zaprimljenoj obavijesti. Navedena potvrda ne potvrđuje sukladnost proizvoda s propisima o hrani. Sukladno članku 19. stavku 1. Zakona o hrani (Narodne novine br. 46/07 i 55/11) subjekt u poslovanju s hranom u svim fazama proizvodnje, prerade i distribucije hrane mora osigurati da hrana udovoljava propisima o hrani. Sukladno članku 5. stavku 1. Pravilnika o označavanju, reklamiranju i prezentiranju hrane (Narodne novine br. 63/11 i 79/11) za označavanje zapakirane hrane odgovoran je subjekt u poslovanju s hranom iz članka 6. stavka 1. točke 7. navedenoga Pravilnika, odnosno sukladno Pravilnika o informiranju potrošača (Narodne novine br. 8/13) odgovoran je subjekt u poslovanju s hranom iz članka 8. istog pravilnika.

**ZAHTJEV ZA IZDAVANJE NOTIFIKACIJSKOG BROJA**

Tvrdnje za koje još nije dovršena procjena EFSA-e i/ili razmatranje Europske komisije tzv. „on hold“ tvrdnje (to su uglavnom tvrdnje koje se odnose na biljne vrste) moći će se koristiti uz prethodno ishođenje notifikacijskog broja od Ministarstva zdravlja ali samo dok Europska komisija ne donese konačnu odluku. Listu on hold tvrdnji možete naći na <http://registerofquestions.efsa.europa.eu/roqFrontend/questionsListLoader?panel=NDA&foodsectorarea=26> . Činjenica da se određena tvrdnja nalazi na „on hold“ listi ne znači da će ta tvrdnja biti automatski odobrena, nego će u svakom pojedinom slučaju o tome odlučivati povjerenstvo. Povjerenstvo neće razmatrati tvrdnje koje se ne nalaze na listi „on hold“ tvrdnji, kao ni tvrdnje koje nisu odobrene (http://ec.europa.eu/nuhclaims/ ).

Uz zahtjev za izdavanje notifikacijskog broja potrebno je navedenim slijedom priložiti sljedeću dokumentaciju:

1. naziv i adresu podnositelja zahtjeva, te dokaz da je registriran u Republici Hrvatskoj,

2. podatke koji označavaju proizvod na hrvatskom jeziku, sa prijedlogom formulacije zdravstvene tvrdnje, uključujući u svakome pojedinome slučaju i specifične uvjete za uporabu,

3. originalnu ambalažu ili idejno rješenje ambalaže,

4. podatke o količini hranjive ili druge tvari temeljem koje se navodi zdravstvena tvrdnja

5. identifikacijski broj (ID) pod kojim se tvrdnja nalazi na konsolidiranoj listi tvrdnji iz članka 13.1 Uredbe 1924/2006 od 20 prosinca 2006.

6. ostalu dokumentaciju i/ili analitička izvješća koja Povjerenstvo iz članka 17. ovoga Pravilnika zatraži,

7. podatke o proizvođaču,

8. presliku uplatnice za pokrivanje troškova postupka odobravanja.

Zahtjev za izdavanje notifikacijskog broja se podnosi u pisanom obliku Ministarstvu.

**Podnošenje obavijesti i zahtjevi za notifikaciju hrane na kojoj su navedene zdravstvene tvrdnje ne primjenjuje se na dodatke prehrani jer će se oni rješavati u postupku podnošenja obavijesti i zahtjeva za notifikacijskim brojem dodataka prehrani.**

UPLATA TROŠKOVA

1. UPLATA TROŠKOVA ZA RAD POVJERENSTVA

Primatelj : DRŽAVNI PRORAČUN

Svrha uplate: Troškovi notifikacije naziv proizvoda (obavezno navesti)

Broj žiro-računa: 1001005 – 1863000160

Model: 62

Poziv na broj: 7005-47107-100935

Iznos: 2.000,00 kn

2. UPLATA DRŽAVNE PRISTOJBE

Primatelj : DRŽAVNI PRORAČUN

Svrha uplate: Uplata državne pristojbe

Broj žiro-računa: 1001005 – 1863000160

Model: 64

Poziv na broj: 5002-47107- OIB (uplatitelja)

Iznos: 300,00 kn